                                          udskrift
                                               af
                          sø- & handelsrettens retsbog
                                        ____________
                                             dom
afsagt den 9. marts 2007 af sø- og handelsretten sammensat af retsformanden, vicepræsident mette
christensen, og de sagkyndige medlemmer, henrik dam og ove andersen.
h 53/06                             nolan aps
                                    (advokat henrik frandsen)
                                    mod
                                    topdanmark forsikring a/s
                                    (advokat henrik thal jantzen)
indledning og påstande
       sagen drejer sig om, hvorvidt en transport af trampoliner er påbegyndt og i givet fald
gennemført uden oplagring, og dermed om transporten var dækket af transportforsikringen
på tidspunktet for tyveriet af trampolinerne.
      nolan aps har nedlagt påstand om, at topdanmark forsikring a/s skal betale 6.700.000
kr. med procesrente fra den 26. juli 2005.
      topdanmark forsikring a/s har påstået frifindelse.
                                              - 2 -
sagsfremstilling
    nolan aps er et handelsselskab, der indgår i borup-gruppen, som ejes af erik eriksen.
nolan leasede på finansiel leasingbasis i september 2004 17 ens trampoliner hos nordfyns
finansieringsselskab, der havde købt trampolinerne af aagaard consult ved steen aagaard
for en samlet pris af 5.950.000 kr. ekskl. moms.
     den 4. juli 2005 afgav nolan en ordrebekræftelse til agratop-technika att.: japp dekker,
hvorefter der skulle betales 400.000 kr. før levering og 6.300.000 kr. ved levering med truck i
choszcno i polen. levering skulle ske den 12. juli 2005. ordrebekræftelsen er oplyst at ved-
røre de 17 trampoliner, som nolan havde leaset og efterfølgende købt af nordfyns finansie-
ringsselskab.
    trampolinerne havde stået pakket i trækasser på nolans lager på gl. skivevej 89 i viborg
i hele leasingperioden, indtil de lørdag morgen den 9. juli 2005 blev læsset på en lastbil med
trailer og kørt ca. 17 km i nordvestlig retning til nolans administrationsbygning på gam-
melstrupvej 10b i løgstrup. her blev lastbilen parkeret, idet den skulle henstå til mandag
den 11. juli 2005 om eftermiddagen, hvor den skulle køres til ghoszczno i polen.
    efter de afgivne forklaringer blev lastbilen med trailer stjålet i løbet af formiddagen lør-
dag den 9. juli 2005.
    nolan hævede onsdag den 13. juli 2005 skriftligt aftalen med japp dekker og tilbagebe-
talte ham de 400.000 kr.
    nolan havde hos topdanmark forsikring a/s tegnet en standard transportforsikring
(transmax police) med en supplerende forsikringsdækning, således at den totale forsikrings-
sum udgjorde 6.700.000 kr. omfattende dækning af 17 trampoliner under disses transport til
ghoszczno i polen. af transmax-transportforsikringens vilkår punkt 3 fremgår, at ”forsik-
ringsdækningen træder i kraft, når de forsikrede genstande for at begynde transporten forla-
der pakhus eller lager på det for forsikringen gældende afgangssted.”
    ifølge tillægspolicen er forsikringstager borup maskinservice, virksundvej 111, borup,
løgstrup, som er erik eriksens privatadresse. forsikringen omfattede transportstrækningen
løgstør – ghoszczno. i de øvrige forsikringer, som borup-gruppen har tegnet med topdan-
mark, er anført andre adresser.
                                               - 3 -
     topdanmark har indhentet erklæring fra bredsten trampolincenter, hvorefter værdien
af et komplet bungee-trampolin anlæg ab lager emballeret for transport koster 224.375 kr.
med tillæg af moms.
forklaringer
erik eriksen har forklaret, at han er direktør for nolan, der oprindeligt var et import- og eks-
portselskab inden for handel med maskiner. vidnets voksne sønner var med til at udvikle
selskabet, således at selskabet tillige begyndte at handle med andre handelsvarer og bl.a.
drive et event-bureau, der i sommerhalvåret opstillede og udlejede trampoliner forskellige
steder i danmark.
       i september 2004 købte nolan 17 ens trampoliner gennem aagaard consult. han og
steen aagaard har kendte hinanden fra tidligere leasingaftaler. steen aagaard er i dag ansat
hos nolan.
       hver trampolin bestod af 4 stolper af metal med en højde på 14 meter placeret omkring
en trampolinbund og udstyret med elektronik og fjernstyret motor. trampolinerne var spe-
cialfremstillet og havde ikke typebetegnelse. det er svært at sige, hvad markedsprisen for
trampolinerne var i september 2004. trampolinerne kunne ikke købes andre steder. trampo-
linerne havde inden september 2004 været udbudt til en højere pris end den pris, nolan be-
talte. planen var at udleje trampolinerne, og ud fra en beregning over de forventede indtæg-
ter fra udlejningen kom man hos nolan frem til en købspris på 350.000 kr. eksklusiv moms
per trampolin eller i alt 5.950.000 kr. eksklusiv moms.
       udlejningen kom imidlertid aldrig i gang, og det blev besluttet at sælge de 17 trampo-
liner. han kontaktede bl.a. japp dekker, der er en hollandsk forretningsmand, som handler
meget i polen og rusland. japp dekker besøger ham et par gange om året.
       i maj 2005 indgik japp dekker og han en mundtlig aftale om køb af trampolinerne. kø-
besummen blev aftalt til 6,7 mio. kr. eksklusiv moms. japp dekker var ikke den endelige kø-
ber. han ved ikke, hvem den endelige køber var. efter levering ville der blive udstedt en fak-
tura til den endelige køber. denne fremgangsmåde bruges ikke sjældent.
       aftalen indebar, at der skulle ske levering til japp dekkers virksomhed agrotop-
technika i polen. som bevis for køberens seriøsitet og for at nolan ikke skulle afholde om-
kostninger til transport til bestemmelsesstedet i polen for der at konstatere, at køberen ikke
                                              - 4 -
kunne betale købesummen, blev det aftalt, at der skulle betales 400.000 kr. forud for trans-
porten til polen. restkøbesummen skulle betales ved levering i polen.
       de 400.000 kr. modtog han af en mand, der indfandt sig på kontoret i løgstrup og afle-
verede en kuvert indeholdende 400.000 kr. i nye sedler. sammen med kuverten modtog han
ordrebekræftelsen underskrevet af japp dekker.
        som forberedelse af transporten til polen talte han med ole døssing fra topdanmark
om forsikring af trampolinerne under transporten. den transportforsikring, som nolan hav-
de, dækkede op til 2 mio. kr. ole døssing oplyste, at nolan kunne tegne en tillægspolice. de
blev enige om at sætte værdien af trampolinerne til 6,7 mio. kr., som var den aftalte købe-
sum. ole døssing nævnte ikke noget om, at det var en betingelse for forsikringsdækning, at
trampolinerne blev kørt direkte til polen.
       det blev skrevet ind i tillægsforsikringen, at der var tale om transport af 17 nye tram-
poliner pakket i trækasser, og at trækasserne under transporten ville være dækket af presen-
ning.
       han aftalte med japp dekker, at trampolinerne skulle leveres i polen tirsdag den 12. ju-
li 2005, og fik sin økonomichef michael ohnemus til at faxe til topdanmark, at afgangstids-
punktet for transporten ville ligge i perioden fredag 8. juli 2005 til onsdag 13. juli 2005.
       fredag den 8. juli 2005 kørte han til hvidovre og læssede nogle vareprøver, som skulle
med til polen. derefter kørte han retur til viborg. han ankom til nolans lager på gl. skivevej
89 i viborg lørdag den 9. juli 2005 cirka klokken 05.00. her læssede han selv de 17 trampoli-
ner på lastbilen.
       derefter kørte han lastbilen med trampolinerne de 17 km til gammelstrupvej 10b i
løgstrup og parkerede den med trampolinerne foran nolans administrationsbygning, idet
planen var, at han om mandagen ville køre trampolinerne direkte til polen.
       steen aagaard og han kørte samme lørdag til tyskland, hvor de spillede golf. søndag
kørte de videre til holland, hvor han mødte japp dekker. søndag aften den 10. juli 2005 for-
talte japp dekker, at køberen af trampolinerne havde problemer med at få købesummen på
plads til om tirsdagen, hvor leveringen var aftalt til at skulle finde sted i polen. de blev der-
for enige om at udsætte leveringstidspunktet til onsdag den 13. juli 2005. han forsøgte uden
held at kontakte ole døssing fra topdanmark for at oplyse denne om ændringerne i planer-
ne.
                                              - 5 -
       da han om tirsdagen den 12. juli ankom til nolans administrationsbygning på gam-
melstrupvej 10b i løgstrup for at hente lastbilen, var den væk. michael ohnemus fortalte, at
lastbilen havde været væk siden lørdag. det stod dermed klart, at lastbilen med trampoli-
nerne var blevet stjålet. de anmeldte tyveriet til politiet og tog kontakt til japp dekker for at
oplyse denne om, at levering ikke var mulig. endelig tog de kontakt til nolans advokat med
henblik på varetagelsen af kontakten til topdanmark.
       årsagen til, at han valgte ikke at køre til polen allerede om lørdagen, var, at man ikke
må køre i lastbil i tyskland i weekenden.
       årsagen til, at trampolinerne blev læsset på lastbilen om lørdagen, var, at han så ikke
behøvede at køre lastbilen til læsning om mandagen, men i stedet kunne køre af sted direkte
til polen. med en køretid på 9 ½ - 10 timer til leveringsstedet i polen kunne han dermed som
enechauffør af lastbilen holde sig inden for køre-hviletidsbestemmelserne.
       lageret på gl. skivevej 89 i viborg er omfattet af en forsikring, der dækker tyveri. for-
sikringen har en forsikringssum på 12 eller 14 mio. kr.
      de trampoliner, for hvilke topdanmark har fået oplyst en værdi, er langt mindre tram-
poliner end de, der blev stjålet. der fandtes ikke andre trampoliner på markedet af den type,
der blev stjålet.
jørgen michael ohnemus har forklaret, at han siden februar 2005 har været ansat som økono-
michef for borup gruppen holding a/s, der ejer nolan.
       erik eriksen er handelsmand, og han får ofte ikke sat sine aftaler ned på papir. det er
ikke usædvanligt, at erik eriksen indgår en handel til flere millioner, uden at der er en skrift-
lig aftale. fakturering sker i nogle tilfælde først, når handlen er gennemført. på kontoret
modtager man jævnligt store kontantbeløb, der straks sættes i banken, hvilket han også gjor-
de med de 400.000 kr. i denne sag.
       han har ikke kendskab til andre dokumenter vedrørende denne handel end ordrebe-
kræftelsen. han kendte heller ikke japp dekkers momsnummer.
       fredag eftermiddag kørte erik eriksen forbi kontoret i løgstrup med en lejet lastbil og
fortalte, at han skulle til københavn for at hente nogle ting, men ville vende tilbage tidligt
lørdag og stille lastbilen ude foran administrationsbygningen.
                                              - 6 -
       lørdag middag var vidnet på kontoret for at arbejde og bemærkede, at lastbilen ikke
holdt udenfor. han tænkte, at erik eriksen havde ændret planer, hvilket ofte sker.
       tirsdag den 12. juli 2005 omkring klokken 14.00 kom erik eriksen ind på kontoret og
fortalte, at lastbilen og trampolinerne var væk. de anmeldte tyveriet til politiet, og vidnet
skrev efter anmodning fra erik eriksen ophævelsen af 13. juli 2005 til japp dekker. derud-
over kender han ikke til japp dekker.
      han kender i øvrigt ikke nærmere til omstændighederne i forbindelse med salget og
fastsættelsen af prisen for trampolinerne og ved ikke, om erik eriksen har forsøgt at sælge
trampolinerne til andre end japp dekker.
       han anmeldte tyveriet til topdanmark. erik eriksen og han var enig om, at det var
bedst, at nolans advokat kom ind i forsikringssagen fra begyndelsen, da der var tale om ty-
veri for et ret betydeligt beløb.
ole døssing christensen har forklaret, at han er uddannet assurandør og har været ansat hos
topdanmark siden 1983. han har siden 1980’erne haft kontakten til borup gruppen holding
a/s og dennes ejer og direktør erik eriksen.
       nolan havde tegnet en standardbrandforsikring, der dækkede lageret på gl. skivevej
89, hvor trampolinerne befandt sig. erik eriksen og han havde drøftet dækning af tyveri fra
lageret. beskeden fra erik eriksen var dengang, at lageret kun skulle dækkes for brand. der-
udover var der tegnet en specifik forsikring på trampolinerne, men den dækkede også kun
brand, da topdanmark for også at dække tyveri stillede krav om, at trampolinerne skulle
opbevares i aflåst rum.
       i juni 2006 er der blevet tegnet en ny forsikring, der dækker tyveri. den nye forsikring
har en forsikringssum på 14 mio. kr.
       han modtog en telefax fra erik eriksen med anmodning om tillægsforsikring, mens
han var på vej til et møde. han henviste derfor erik eriksen til at tale med topdanmarks ho-
vedkontor.
       han har ikke drøftet tillægsforsikringens dækning med erik eriksen. han er sikker på,
at erik eriksen ved tegningen af transportforsikringen, der er en såkaldt transmax-trans-
portforsikring, fik oplyst, hvad forsikringen dækkede og med hvor meget. han har ikke set
policen for tillægsforsikringen, da den er sendt direkte fra hovedkontoret til erik eriksen.
                                               - 7 -
       det er korrekt, at han i nogle tilfælde har sendt breve til nolan eller borup gruppen til
erik eriksens private adresse på virksundsvej og i andre tilfælde til gammelstrupvej.
jan nielsen har forklaret, at han er uddannet inden for transportforsikring og har været i
branchen siden 1962 og hos topdanmark siden 1984.
       den 7. juli 2005 talte han i telefon med erik eriksen, der oplyste, at der skulle transpor-
teres 17 trampoliner til en værdi af 6,7 mio. kr. til polen, hvorfor han ønskede at tegne en til-
lægsforsikring til den transmax-transportforsikring, som allerede var tegnet.
       transmax-transportforsikringen dækkede op til 2 mio. kr., så tillægsforsikringen blev
tegnet med en dækning på 4,7 mio. kr.
       det er vidnet selv, der har skrevet oplysningerne ind i policen, og det er en skrivefejl,
at der i policen står løgstør; der skulle have stået løgstrup.
       topdanmark har ikke nogen interesse i angivelsen af værdien af godset i policen, da
det altid ved denne type forsikring er forsikringstageren, der skal bevise sit økonomiske tab i
forbindelse med en skade.
       erik eriksen nævnte i forbindelse med tegningen af policen intet om afgangsstedet el-
ler om, at trampolinerne skulle læsses på en lastbil og henstå i flere dage for at afvente trans-
portens begyndelse.
       erik eriksen kendte ikke den nøjagtige dag for transportens begyndelse, hvorfor vidnet
for at sætte policen i kraft skrev afgangsdatoen i policen til den 8. juli 2005 og anførte samti-
dig i policen, at afgang måske først ville ske i begyndelsen af uge 28.
parternes synspunkter
nolans advokat har gjort gældende, at transporten af trampolinerne til polen i relation til for-
sikringen blev påbegyndt, da lastbil og trailer forlod lageret på gi. skivevej 89 i viborg.
trampolinerne var da læsset på traileren, og der skulle ikke finde yderligere håndtering af
trampolinerne sted før ankomst til leveringsstedet i polen.
       det bestrides, at den første del af transporten fra gi. skivevej 89 i viborg til gam-
melstrupvej 10b i løgstrup skal betragtes som en intern flytning af trampolinerne for at forbe-
rede transporten til bestemmelsesstedet i polen.
                                                 - 8 -
       i forhold til vurderingen af tidspunktet for påbegyndelse af en transport bemærkes det,
at det ikke gør nogen forskel, at der undervejs gøres ophold, f.eks. for at chaufføren kan
overholde køre- og hviletidsbestemmelserne eller holde weekend. et ophold på mindre end 3
døgn medfører ikke, at transporten først kan anses for påbegyndt, når et sådant ophold er
tilendebragt.
       det er således uden betydning for transportens påbegyndelse, at lastbil og trailer blev
parkeret ved administrationsbygningen i stedet for på en offentlig parkeringsplads eller på
en rasteplads.
       transmax-transportforsikringens vilkår er opfyldt, idet der alene til dækningsmæssig
ikrafttræden fordres, at ʺde forsikrede genstande for at begynde transporten forlader
pakhus eller lager på det for forsikringen gældende afgangsstedʺ.
       det i policen anførte afgangssted omfatter ikke kun adressen gammelstrupvej 10b i
løgstrup. for det første står der i tillægspolicen ʺløgstørʺ, og for det andet er der ikke
grundlag for at indskrænke dækningen til én lokalitet, når der i basispolicen er anført flere
forsikringssteder. det relevante afgangssted under transmax-policen og den supplerende
forsikringsdækning omfatter således såvel gammelstrupvej 10b i løgstrup som øvrige
adresser nævnt i policen.
       det bestrides, at parkering af trailer og lastbil efter, at 17 km af transportstrækningen var
gennemført, kan anses for oplagring, der ikke er et led i transportens almindelige forløb. henstil-
lingen af lastbil og trailer i løgstrup var netop transportmæssigt begrundet i, at erik eriksen
ikke kunne fortsætte transporten mod bestemmelsesstedet choszczno i polen på grund af kø-
re- og hviletidsbestemmelserne, idet han om fredagen den 8. juli 2005 havde brugt køretid på
at køre til københavn og tilbage igen til viborg. kørsel med lastbil i tyskland er ikke tilladt i
weekenden.
       transporten fra løgstrup til choszczno i polen tager cirka 10 timer, og erik eriksen
kunne køre ruten i ét stræk, såfremt læsningen blev foretaget på forhånd, idet køre- og hvile-
tidsbestemmelserne foreskriver en maksimal kørselsperiode på 10 timer, jf. bekendtgørelse
2005-06-29 nr. 688 bilag 3 artikel 6.
       hvis trampolinerne først var blevet læsset den 12. juli 2005, ville det ikke have været mu-
ligt at køre til polen, uden at erik eriksen undervejs skulle holde hvil, jf. bekendtgørelse 2005-
06-29 nr. 688 bilag 3 artikel 8, idet tid brugt på læsning fragår i køretiden.
                                                - 9 -
       tyveriet fandt sted få timer efter henstillingen af lastbilen, hvorfor der ingen sammen-
hæng er mellem den tid, bilen skulle have stået der og tyveriet.
       nolans økonomiske tab som følge af tyveriet svarer til markedsprisen på de 17 trampo-
liner ialt 6.7 mio. kr., der er den pris, som nolan opnåede ved salget via japp dekker.
       nolan og japp dekker er uafhængige parter og havde modstridende interesser vedrø-
rende fastsættelsen af købesummen. det har formodningen for sig, at en mellem to uafhæn-
gige parter aftalt købesum svarer til markedsværdien.
       nolans beskedne fortjeneste på 750.000 kr. ved salget støtter endvidere, at den mellem
japp dekker og nolan aftalte pris var et udtryk for trampolinernes markedsværdi.
topdanmarks advokat har gjort gældende, at nolan hos topdanmark har tegnet en såkaldt
transmax-transportforsikring, der dækker trampolinerne under disses transport til
bestemmelsesstedet i polen.
       transportforsikringen, der er omfattet af de almindeligt anvendte all risk-
vilkår, var ikke trådt i kraft på tidspunktet, hvor tyveriet fandt sted.
       den forsikrede transport til polen kan først betragtes som påbegyndt ved lastbi-
lens afgang for at køre til bestemmelsesstedet i polen. forsikringstagerens interne trans-
porter eller flytninger af egne varer for at forberede transporten til destinationen
bringer ikke transportforsikringen i kraft.
       transporten lørdag den 9. juli 2005 af trampolinerne fra lageret på gl. skivevej 89 i vi-
borg til administrationsbygningen på gammelstrupvej 10b i løgstrup, der skete 3 dage før
selve transporten til polen skulle påbegyndes, må betragtes som en intern transport eller
flytning, der ikke bringer transportforsikringen i kraft, og allerede derfor må sagsøgte frifin-
des.
       det bemærkes særligt, at der er overensstemmelse mellem det anførte om ikrafttrædel-
sestidspunktet for forsikringen og afgangsstedet angivet i tillægspolicen. i tillægspolicen er
det specifikt angivet, at transportens afgangssted er løgstrup, og netop ikke adressen i vi-
borg. denne specificering er foretaget efter oplysninger modtaget fra nolan, hvilket viser, at
det også har været nolans egen forståelse, at den transport, der forudsattes forsikret, var sel-
ve transporten til polen og ikke interne transporter mellem virksomhedens adresser.
       hvis transportforsikringen mod forventning må antages at være trådt i kraft på
                                             - 10 -
tyveritidspunktet, dækker den ikke, idet transportforsikringen ikke dækker en oplagring,
der ikke er et led i transportens almindelige forløb, hvilket udtrykkeligt fremgår af de
udvidede danske betingelser § 7.1,2.1, jf. transportforsikringens pkt. 3.a.2.a. dette be-
tyder, at transportforsikringen alene dækker ophold under transporten, som er di-
rekte knyttet til selve afviklingen af transporten, medens transportforsikringen op-
hører, så snart godset oplagres eller henstilles som følge af forhold, der ikke er di-
rekte relateret til afviklingen af selve transporten. det er i den forbindelse uden rele-
vans, om tyveriet er sket i den første del eller i den sidste del af denne oplagringsperiode.
      da den af nolan foretagne oplagring ved administrationsbygningen på gam-
melstrupvej 10b i løgstrup på ingen måde kan siges at være sket som et led i transpor-
tens almindelige forløb, men er begrundet i helt andre hensyn, navnlig hensyn til
egen bekvemmelighed, dækker forsikringen ikke under denne oplagring.
      nolan har endvidere gjort gældende, at forsikringen dækker med henvisning
til bestemmelsen om rejseafvigelse angivet i transportforsikringens pkt. 3.b. denne
bestemmelse om rejseafvigelse, der er identisk med de udvidede danske betingelser §
7.2 vedrører usædvanlige ophold og andre rejseafvigelser, der sker under transportens afvik-
ling. bestemmelsen angiver, at forsikringen tillige dækker under sådanne uforudsete rej-
seafvigelser, forudsat forsikrede anmelder dette til selskabet umiddelbart efter, at
man får kendskab hertil. i nærværende sag er der ikke tale om nogen usædvanlig rej-
seafvigelse, endsige usædvanligt ophold, dels fordi opholdet ikke er foretaget i
forbindelse med rejsens afvikling, dels fordi opholdet er planlagt af nolan selv og der-
for ikke udgør nogen - uforudset - rejseafvigelse.
      endelig gøres det ex tuto gældende, at nolan ikke har dokumenteret sit tab eller
fremlagt pålidelige oplysninger om trampolinernes faktiske markedsværdi, som
sætter sø- og handelsretten i stand til at fastsætte en erstatning, herunder en
skønsmæssig erstatning. nolans oplysninger om trampolinernes værdi er alene
knyttet til en ukendt køber, som end ikke nolan selv ved, hvem er.
sø- og handelsrettens afgørelse
                                            - 11 -
to dommere, mette christensen og henrik dam, finder, at transporten fra lageret på gl. ski-
vevej 89 i viborg til administrationsbygningerne på gammelstrupvej 10b i løgstrup, der er
beliggende cirka 17 kilometer nordvest for lageret, ikke er påbegyndelse af transport til po-
len. efter at trampolinerne var blevet læsset lørdag med henblik på kørsel mod polen man-
dag eftermiddag, blev lastbilen henstillet ved administrationsbygningen i løgstrup. denne
henstilling kan ikke anses som et led i transportens almindelige forløb, idet den hverken var
sædvanlig eller nødvendig for at afvikle transporten, heller ikke når henses til erik eriksens
ønske om at gennemføre i ét stræk. disse dommere finder således, at transporten ikke er på-
begyndt, og transportforsikringen dermed ikke trådt i kraft på tidspunktet for tyveriet, og
stemmer derfor for at frifinde topdanmark forsikring a/s.
       en dommer, ove andersen, finder, at en transport som udgangspunkt er påbegyndt
fra tidspunktet, hvor lastvognen forlader lageret. læsningen og transporten fra gl. skivevej
89 i viborg til administrationsbygningerne på gammelstrupvej 10b skyldtes efter det oplyste
hensynet til køre- og hviletidsbestemmelserne, således at transporten kunne gennemføres i ét
stræk. henstillingen samt afvigelsen fra den direkte rute til polen kan ikke anses for en devi-
ation, der afbryder forsikringsdækningen, men ligger derimod inden for en transportørs ad-
gang til at udføre transporten på en for ham hensigtsmæssig måde. da der ikke er skabt til-
strækkelig tvivl om, at varen havde den værdi, der er angivet i ordrebekræftelsen, stemmer
denne dommer for at tage nolans påstand til følge.
       der afsiges dom efter stemmeflertallet. efter sagens udfald skal nolan betale 250.000
kr. i sagsomkostninger til topdanmark til dækning af advokatsalær.
                             thi kendes for ret
topdanmark forsikring a/s frifindes.
nolan aps skal inden 14 dage betale 250.000 kr. i sagsomkostninger til topdanmark forsik-
ring a/s.
       henrik dam                   mette christensen                  ove andersen
                                     (retsformand)
              - 12 -
              (sign.)
           ___ ___ ___
udskriftens rigtighed bekræftes
p.j.v. sø- og handelsretten, den
